Likumprojekts

### Grozījumi likumā „Par iedzīvotāju ienākuma nodokli”

Izdarīt likumā „Par iedzīvotāju ienākuma nodokli” (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr., 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.) šādus grozījumus:

1. Papildināt 1.panta pirmo daļu ar 7.punktu šādā redakcijā:

„7) sezonas laukstrādnieku ienākuma nodokļa.”.

1. Papildināt 3.pantu ar sesto daļu šādā redakcijā:

„6. Nerezidenta ienākums, kas gūts kā sezonas laukstrādnieku ienākums, ar nodokli apliekams saskaņā ar šā likuma 11.12 pantu.”.

1. Papildināt 4.panta pirmo daļu ar 7.punktu šādā redakcijā:

„7) (maksātāja) sezonas laukstrādnieku ienākuma nodokli – sezonas laukstrādnieku ienākuma izmaksātājs.”.

1. 8.pantā:

papildināt pantu ar 2.9 daļu šādā redakcijā:

„2.9 Sezonas laukstrādnieku ienākuma nodokli maksā par sezonas laukstrādnieku ienākumu saskaņā ar šā likuma 11.12pantu.”

papildināt pantu ar 4.2daļu šādā redakcijā:

„4.2 Šā panta otrās daļas un 2.2 daļas noteikumi neattiecas uz šā panta 2.9 daļā minēto sezonas laukstrādnieku ienākumu.”.

1. Aizstāt 10.panta piektajā daļā skaitli un vārdus „3.1 daļā un septītajā daļā” ar skaitli un vārdiem „3.1 daļā, septītajā un devītajā daļā”.
2. Papildināt likumu ar 11.12 pantu šādā redakcijā:

„**11.12 pants. Īpaši noteikumi sezonas laukstrādnieku ienākuma nodokļa piemērošanai**

1. Sezonas laukstrādnieka ienākums šā likuma izpratnē ir ienākums, ko sezonas laukstrādnieku ienākuma nodokļa maksātājs gūst taksācijas gada periodā no 1.aprīļa līdz 30.novembrim, sezonas rakstura darbos augļkoku, ogulāju un dārzeņu sējā un stādīšanā, sējumu un stādījumu kopšanā, ražas novākšanā, augļu, ogu un dārzeņu šķirošanā (turpmāk – lauksaimniecības sezonas darbi) sezonas laukstrādnieku ienākuma izmaksātāja labā. Par sezonas laukstrādnieka darbu šī panta ietvaros neuzskata traktortehnikas vadīšanu.

2. Sezonas laukstrādnieku ienākuma nodokļa maksātājs šā likuma izpratnē ir maksātājs, kas nodarbināts lauksaimniecības sezonas darbos, ja taksācijas gada periodā no 1.aprīļa līdz 30.novembrim:

1) maksātājs tiek nodarbināts lauksaimniecības sezonas darbos ne vairāk kā 65 kalendāra dienas pie visiem sezonas laukstrādnieku ienākuma izmaksātājiem kopā;

2) maksātāja ienākums, kas gūts pie visiem sezonas laukstrādnieku ienākuma izmaksātājiem kopā, nepārsniedz 3 000 *euro*;

3) maksātājam četru mēnešu periodā pirms lauksaimniecības sezonas darbu uzsākšanas sezonas laukstrādnieku ienākuma izmaksātāja labā nav ar šo pašu ienākumu izmaksātāju pastāvējušas darba tiesiskās attiecības vai bijis noslēgts uzņēmuma līgums.

3. Sezonas laukstrādnieku ienākuma izmaksātājs ir ienākuma izmaksātājs, kas savā īpašumā, patstāvīgā lietošanā vai nomā esošu lauksaimniecībā izmantojamo zemi kārtējā gadā ir pieteicis vienotam platības maksājumam saskaņā ar normatīvajiem aktiem par kārtību, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros un šo zemi izmanto augļkoku, ogulāju vai dārzeņu audzēšanai.

4. Šā panta noteikumi neattiecas uz mikrouzņēmumu nodokļa maksātāju.

5. Ministru kabinets nosaka kārtību:

1) kādā reģistrējas sezonas laukstrādnieku ienākuma izmaksātāji un kādā tiek reģistrēti sezonas laukstrādnieku ienākuma nodokļa maksātāji;

2)kādā sezonas laukstrādnieka ienākuma nodokļa informācijas sistēma tiek izmantota sezonas laukstrādnieka ienākuma nodokļa režīma piemērošanai, administrēšanai un kontrolēšanai, kā arī sezonas laukstrādnieku ienākuma un šī ienākuma nodokļa aprēķināšanai;

3) kādā Valsts ieņēmumu dienestam un Valsts darba inspekcijai tiek nodrošināta informācijas piekļuve Lauku atbalsta dienesta informācijas sistēmā ievadītajiem datiem par sezonas laukstrādnieku ienākuma nodokļa maksātājiem;

4) kādā sezonas laukstrādnieku ienākuma izmaksātājam tiek nodrošināta piekļuve lauksaimniecības sezonas darbos nodarbinātā nostrādātajām dienām un aprēķināto atlīdzību.

6. Dienā, kad maksātājs veic lauksaimniecības sezonas darbu, pirms maksātājs ir uzsācis darbu sezonas laukstrādnieku ienākuma izmaksātājs pārbauda sezonas laukstrādnieka atbilstību 11.12 panta otrās daļas 3.punktam, reģistrē to Lauku atbalsta dienesta informācijas sistēmā, norādot maksātāja vārdu, uzvārdu, personas kodu, ienākuma gūšanas dienu un noslēgtā līguma formu (rakstveidā noslēgts darba līgums, vai uzņēmuma līgums, kas noslēgts rakstveidā vai mutiski). Katrā nodarbinātības dienā sezonas laukstrādnieku ienākuma izmaksātājs šajā informācijas sistēmā reģistrē sezonas laukstrādnieku ienākuma nodokļa maksātājam aprēķināto atlīdzību.

7. Lauku atbalsta dienesta informācijas sistēmā ievadīto personas datu apstrādes mērķis ir nodrošināt iespēju vienkāršoti un ātrā veidā pārliecināties, ka sezonas laukstrādnieks, kurš sezonas laikā var strādāt pie vairākiem ienākuma izmaksātājiem, atbilst sezonas laukstrādnieku ienākuma nodokļa piemērošanai noteiktajiem kritērijiem, nodrošināt Valsts ieņēmumu dienestam un Valsts darba inspekcijai iespēju piekļūt Lauku atbalsta dienesta informācijas sistēmā ievadītajiem datiem, lai operatīvi pārliecinātos par to, ka attiecībā uz personu, kas veic sezonas lauksaimniecības darbu, netiek pārkāpts Darba likums, un nodrošināt sezonas laukstrādnieku ienākuma izmaksātājam iespēju iegūt apkopotā veidā visus mēneša laikā Lauku atbalsta dienesta informācijas sistēmā ievadītos personas datus un aprēķinātu nodokļu apmēru un sadalījumu, lai tos iesniegtu Valsts ieņēmuma dienestā standartizētā formā. Lauku atbalsta dienesta informācijas sistēmā ievadīto un apstrādāto personas datu uzglabāšanas termiņš ir pieci gadi. Lauku atbalsta dienesta informācijas sistēmā ievadīto un apstrādāto personas datu informācijas sistēmas pārzinis ir Lauku atbalsta dienests.

8. Ienākuma izmaksātājs reizi mēnesī piecu darba dienu laikā, kas seko ienākuma gūšanas mēneša pēdējai dienai, apstiprina un iesniedz Valsts ieņēmumu dienestādarba devēja ziņojumu par pārskata mēnesī lauksaimniecības sezonas darbos nodarbinātajām personām, šo personu ienākumu un aprēķināto sezonas laukstrādnieku ienākuma nodokli un tā sadalījumu pa budžetiem.

9. Sākot ar nākamo dienu, kad šā panta otrās daļas 1. vai 2. punktā noteiktais ierobežojums ir sasniegts, sezonas laukstrādnieku ienākuma izmaksātājs no lauksaimniecības sezonas darbā gūtā ienākuma ietur algas nodokli šajā likumā noteiktajā kārtībā.”.

7. Aizstāt 12.panta devītajā daļā skaitli un vārdus „3.1 daļā un septītajā daļā” ar skaitli un vārdiem „3.1 daļā, septītajā un devītajā daļā”.

8. 13.pantā:

aizstāt trešajā daļā skaitli un vārdus „3.1 daļā un septītajā daļā” ar skaitli un vārdiem „3.1 daļā, septītajā un devītajā daļā”;

papildināt pantu ar 3.4daļu šādā redakcijā:

„3.4 Maksātājs saglabā tiesības piemērot šā panta pirmās daļas 1.punktā noteiktos atvieglojumus periodā, kad viņam apgādībā esošais sezonas laukstrādnieku ienākuma nodokļa maksātājs, kas jaunāks par 18 gadiem, saņem sezonas laukstrādnieku ienākumu.”.

9. Papildināt 15.pantu ar devīto daļu šādā redakcijā:

„9. Sezonas laukstrādnieku ienākuma nodokļa likme ir 15 procenti, bet ne mazāka kā 0,70 *euro* katrā nodarbinātības dienā.”.

10. 17.pantā:

papildināt pantu ar 5.2 daļu šādā redakcijā:

„5.2 Sezonas laukstrādnieku ienākuma nodokli aprēķina, ietur un iemaksā budžetā sezonas laukstrādnieku ienākuma izmaksātājs. Sezonas laukstrādnieku ienākuma nodoklis iemaksājams budžetā līdz tā mēneša 15.datumam, kas seko mēnesim, kurā sezonas laukstrādnieks ir bijis nodarbināts.”;

papildināt pantu ar 7.3 daļu šādā redakcijā:

„7.3 Sezonas laukstrādnieku ienākuma izmaksātājs paziņojumu par fiziskajai personai izmaksātajām summām – par sezonas laukstrādnieku ienākumu – nosūta Valsts ieņēmumu dienestam ne vēlāk kā taksācijas gadam sekojošā gada 1.februārī. Gadam beidzoties, sezonas laukstrādnieku ienākuma izmaksātājs 15 dienu laikā pēc sezonas laukstrādnieku ienākuma nodokļa maksātāja pieprasījuma saņemšanas izsniedz viņam paziņojumu par fiziskajai personai izmaksātajām summām.”.

11. Papildināt 26.pantu ar septīto daļu šādā redakcijā:

„7. Sezonas laukstrādnieku ienākuma nodoklis tiek ieskaitīts budžetā šādā sadalījumā:

1) ja kalendārajā mēnesī sezonas laukstrādnieku ienākuma nodokļa maksātāja no visiem sezonas laukstrādnieku ienākuma izmaksātājiem gūto ienākumu kopsumma nepārsniedz 70 *euro*, sezonas laukstrādnieku ienākuma izmaksātājs sezonas laukstrādnieku ienākuma nodokli ieskaita iedzīvotāju ienākuma nodokļa sadales kontā;

2) ja kalendārajā mēnesī sezonas laukstrādnieku ienākuma nodokļa maksātāja no visiem sezonas laukstrādnieku ienākuma izmaksātājiem gūto ienākumu kopsumma pārsniedz 70 *euro*, sezonas laukstrādnieku ienākuma izmaksātājs sezonas laukstrādnieku ienākuma nodokli ieskaita budžetā šādā sadalījumā:

1. 90 procenti - valsts sociālās apdrošināšanas obligāto iemaksu kontā;
2. 10 procenti - iedzīvotāju ienākuma nodokļa sadales kontā.”.

12. Papildināt pārejas noteikumus ar 96.punktu šādā redakcijā:

„96. Ministru kabinets līdz 2014.gada 1.martam nosaka kārtību:

1) kādā reģistrējas sezonas laukstrādnieku ienākuma izmaksātāji un kādā tiek reģistrēti sezonas laukstrādnieku ienākuma nodokļa maksātāji;

2) kādā sezonas laukstrādnieka ienākuma nodokļa informācijas sistēma tiek izmantota sezonas laukstrādnieka ienākuma nodokļa režīma piemērošanai, administrēšanai un kontrolēšanai, kā arī sezonas laukstrādnieku ienākuma un šī ienākuma nodokļa aprēķināšanai;

3) kādā Valsts ieņēmumu dienestam un Valsts darba inspekcijai tiek nodrošināta informācijas piekļuve par sezonas laukstrādnieku ienākuma nodokļa maksātājiem;

4) kādā sezonas laukstrādnieku ienākuma izmaksātājam tiek nodrošināta informācijas piekļuve par lauksaimniecības sezonas darbos nodarbinātā nostrādātajām dienām un aprēķināto atlīdzību.”.

Likums stājas spēkā 2014.gada 1.aprīlī.

Finanšu ministrs A.Vilks

30.07.2013

1294

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

vecākā referente

Zoldnere 67095492, fakss 67095421

[Vanda.Zoldnere@fm.gov.lv](mailto:Vanda.Zoldnere@fm.gov.lv)